**Техничка спецификација**

**Услуга организације сталне манифестације „Парк отвореног срца“ , ЈН 2024/24**

Манифестација ће се одржати 28. децембра 2024. године у периоду од 11 – 14 часова на локацији Кућа Краља Петра I, ул. Васе Пелагића 54.

Организација догађаја подразумева обезбеђивање и превоз неопходног материјала, декорација простора, реализација уметничког програма прилагођеног деци са дечијом музиком, ангажовање одређених учесника у програму, у свему према следећем и то:

**Обезбеђивање материјала:**

Декорација амбијента подразумева набавку и монтажу (уз превоз и ангажовање сопственог људства) декорације на локацији Кућа Краља Петра I,ул. Васе Пелагића 54, која подразумева:

* 5 окићених јелки висине 4 метра са постаментом и декорацијом у виду макета новогодишњих поклонa минималних димензија 40x40cm,
* украшавање јелки великим и богатим украсима у складу са величином јелки,
* 5 великих тронова (фотеља) минималне висине 100cm за пет маскота Деда Мраза;
* набавити и поставити отворену платформу за извођење представе / програма, димензија 4м х 3м, максималне висине 50 цм;
* 500 балона са пригодном штампом за декорацију простора;
* Постављање ирваса направљеног од чврстог материјала украшен шљокицама и силиконом, са лед лампицама различитих боја минималних димензија 2,2 x 1,4 метара, у склопу са декоративном кочијом минималних димензија 1,5 x 2,5 м са лед сијалицама различитих боја
* Постављање фигуре Ђумбирка од чвртог материјала украшен лед сијалицама различитих боја, минималних димензија 1,2 х 0,7 х 2 метара
* Постављање фигуре Ђумбирке од чвртог материјала украшен лед сијалицама различитих боја, минималних димензија 1,25 х 0,8 х 1,9 метара
* Постављање фигуре шареног Снешка Белића од чврстог материјала минималних димензија 2,15 х 1,3 х 2,85 метара

Потребно је набавити и испоручити додатних најмање 2000 надуваних балона на пластичном штапићу који ће бити дељени деци и посетиоцима. Балони морају бити разних боја, димензија од најмање 12 инча. Балони морају имати држаче. Балоне је потребно испоручити надуване 27.12.2024. године, на локацију коју одреди Наручилац. На балонима је потребно одштампати грб Општине Савски венац, као и натпис „Срећна Нова 2025. година“.

**Ангажовање учесника у програму:**

* 5 маскота Деда Мраза, који ће се сликати са децом и делити пакетиће. Потребно је обезбедити 10 особа које ће помагати приликом поделе поклона;
* 7 Дечјих маскота: Мики Маус, Мини Маус, Елза и Ана, Хело Кити, Маша и меда, који ће се током манифестације дружити и сликати са децом. Потребно је да све маскоте буду ангажоване за цео период трајања манифестације (1100 до 1400 часова);
* Ангажовање водитеља програма који има искуства у вођењу програма који се односи на дечији програм, у периоду трајања манифестације (1100 до 1400 часова);
* Ангажовање три кловна, један изводи перформанс на бини, друга два, дефилују, друже се са децом и деле моделиране балоне. Потребно је да кловнови буду ангажовани за цео период трајања манифестације (1100 до 1400 часова);
* Извођење дечје позоришне представе са садржајем и темом Деда Мраз и Нова Година, уз ангажовање минимум три глумца (обавезно једна женска особа) са искуством у извођењу дечијих представа;
* Ангажовање жонглера који треба да буде ангажован за цео период трајања манифестације (1100 до 1400 часова);
* Ангажовање акробате са искуством у раду и анимацији публике који треба да буде ангажован за цео период трајања манифестације (1100 до 1400 часова);
* Ангажовање минимум 3 аниматора и њихов програм на платформи прилагођен дечјем узрасту и тематици манифестације;
* Ангажовање мађионичара са искуством и његов програм на платформи;
* Ангажовање минимум 1 техничког лица за тон у току трајања манифестације;
* Ангажовање 4 лица која ће делити деци балоне.

Потребно је обезбедити превоз и монтажу целокупне музичке опреме са озвучењем (5 звучних кутија NEXO 500w, миксете YAMAHA 18/4, AKG 5 микрофона и друго - или одговарајући) уз коју је неопходно обезбедити агрегат који подржава сву наведену опрему и ангажовање лица које ће пуштати пригодну дечију музику у паузама извођача културно-уметничко-забавног програма. Наручилац ће обезбедити прикључак на електро мрежу на локацији, а понуђач је у обавези да обезбеди сву неопходну опрему за прикључење.

Сва опрема мора бити допремљена, монтирана, прикључена и проверена, декорација постављена на локацији, најкасније 5 дана пре дана одржавања манифестације, са крајњим роком до 2000 часова дан раније, и демонтирана и уклоњена у најкраћем року по завршетку манифестације (1500 часова), а простор доведен у првобитно стање.

Сва примењена опрема мора бити сигурна за употребу, у складу са опште прихваћеним стандардима за такву врсту опреме. Понуђач сноси пуну одговорност за безбедност при њеном коришћењу.

**Обезбеђење:**

Понуђач мора да обезбеди минимум два лица са важећом лиценцом за физичко обезбеђење, која ће обављати по потреби све послове обезбеђивања Манифестације „Парк отвореног срца“, односно простора и људи који ће боравити на истој.

**Начин спровођења контроле:** Решењем Председника општине биће одређено лице задужено за праћење и релаизацију Уговора које ће бити присутно на Манифестацији од 10:00- 15 :00 часова тог дана.

**Начин плаћања:** Након извршене услуге, на основу испостављеног рачуна и потписаног Извештаја о извршеној услузи од стране Даваоца услуге и Наручиоца.

**Место одржавања манифестације:** Београд,Кућа Краља Петра I, ул. Васе Пелагића 54

**Рок пружања услуге:** 28.12.2024.године од 11-14 часова

**Период важења уговор:** Уговор се закључује до извршења набавке.